钦定古今图书集成/明伦汇编/氏族典/第345卷 > 周山图
## 钦定古今图书集成/明伦汇编/氏族典/第345卷 > 周山图

按《南齐书周山图传》，“山图，字季寂，义兴义乡人也。少
贫微，佣书自业，为吴郡晋陵防郡队主。宋孝武伐太
初，山图豫勋，赐爵关内侯。泰始初，为殿中将军。五年，
以为龙骧将军历阳令。豫章贼张凤聚众康乐山，明
帝遣山图讨之，山图击斩凤，除宁朔将军。元徽三年，
迁步兵校尉。太祖辅政，山图密启沈攸之久有异图，
宜深为之备。”攸之事起，世祖为西讨都督，启《山图》为
军副，授前军将军。攸之败，还都，迁游击将军。建元元
年，封广晋县男。世祖践阼，甚见亲信。永明元年卒。